Občina Radenci, Radgonska cesta 9, 9252 Radenci, na podlagi 218 c. člena in 218 č. člena Zakona o graditvi objektov (Uradni list RS, št. 110/02, 41/04 – ZVO-1, 45/04 – ZVZP-A, 47/04, 62/04 – odl. US, 92/05 – ZJC-B, 93/05 – ZVMS, 111/05 – odl. US, 126/07, 108/09, 61/10 – ZRud-1, 20/11 – odl. US, 57/12, 101/13 – ZDavNepr, 110/13 in 19/15) ter na podlagi 12. In 15. člena Odloka o nadomestilu za uporabo stavbnega zemljišča na območju Občine Radenci (Uradno glasilo slovenskih občin št. 66/2016)

**J A V N O N A Z N A N I L O**

**o razgrnitvi podatkov za odmero nadomestila za uporabo stavbnega zemljišča in**

**poziv k priglasitvi sprememb podatkov v zvezi z odmero nadomestila za uporabo stavbnega zemljišča na območju Občine Radenci za leto 2018**

**I.**

Javni poziv je namenjen vsem zavezancem za plačilo nadomestila za uporabo stavbnega zemljišča v Občini Radenci za leto 2018.

Podatki, pomembni za odmero nadomestila za uporabo zazidanega in nezazidanega stavbnega zemljišča ter podatki o zavezancih bodo razgrnjeni (na vpogled zavezancem) v prostorih Občine Radenci, Radgonska cesta 9g, 9252 Radenci.

Zavezanci za plačilo nadomestila za uporabo stavbnega zemljišča lahko pregledujejo podatke in nanje podajo pripombe v času od 13.12.2018 do vključno 12.01.2019, in sicer vsak ponedeljek od 08.00 do 11.00 ure in vsako sredo od 13.00 do 17.00 ure (ostale dneve po dogovoru). Pripombe je mogoče poslati tudi s priporočeno pošto na naslov: Občina Radenci, Radgonska cesta 9, 9252 Radenci.

**II.**

Zavezanci so Občini Radenci dolžni do vključno 12.01.2019 sporočiti tudi vsako spremembo zavezanca in spremembe ostalih podatkov, pomembnih za odmero nadomestila za uporabo stavbnega zemljišča za leto 2018.

Spremembe in obvestila, ki so pomembna za odmero nadomestila, so: sprememba zavezanca, sprememba vrste dejavnosti ali namembnosti prostora, objekta ali zemljišča, sprememba poslovne ali stanovanjske površine, sprememba stalnega prebivališča oziroma naslova zavezanca, kjer sprejema poštne pošiljke in podobno.

Zavezanci so tudi med letom dolžni na navedeni naslov sporočiti vse spremembe, ki vplivajo na določitev višine nadomestila in spremembo statusa zavezanca najpozneje v 30 dneh od nastanka spremembe.

Če zavezanec nastalih sprememb ne sporoči, se za odmero uporabijo podatki, s katerimi razpolaga občina, ali se lahko pridobijo brez sodelovanja zavezanca.

**III.**

Zavezanci spremembe sporočajo Občini Radenci s pisno in podpisano vlogo. Vlogi je potrebno priložiti dokazila. Vloga se lahko vloži na način:

- s priporočeno poštno pošiljko na naslov: Občina Radenci, Radgonska cesta 9, 9252 Radenci ali

- osebno, z vložitvijo v vložišču

Vloga je lahko prosto napisana, obrazec vloge pa je na voljo v vložišču in na internetnih straneh občine: <https://radenci.si/za-obcane/vloge-in-obrazci/>.

Številka: 4224-0001/2018-24

Datum: 12.12.2018

**Občina Radenci**